**Petak, 8.travnja**

Članovi naših klubova koji žele u petak doći u Hvar imaju iz Splita **katamaran** za Hvar u [**14:00**](http://www.jadrolinija.hr/docs/default-source/red-plovidbe/2016/9604-2016-zima-hr.pdf?sfvrsn=2)i [**16:30**](http://www.jadrolinija.hr/docs/default-source/red-plovidbe/2016/9608-2016-zima-hr.pdf?sfvrsn=2)sati. U slučaju da katamarani ne bi isplovili (što je za travanj izuzetak) ostaje trajekt za Stari Grad u 14:30 sati iz čije trajektne luke se linijskim busom stiže u Hvar, točnije u **hotel Adriana** u kojem se prethodno rezerviralo sobu kao član kluba.

* U **hotel** se stiže u **17** sati, dok pola sata kasnije stižu i oni koji su krenuli katamaranom u 16:30 sati. Ostaje dovoljno dnevnog vremena za razgledavanje grada Hvara - ako postoji želja i organiziranog razgledavanja, o čemu je potrebno prethodno nazvati broj mob. 091/537-5705 (predsjednik LC Hvar)
* **20:00** sati u dvorani hotela Adriana druženje sa članovima LC Hvar

**Napomena** za članove iz Dubrovnika: ponedjeljkom, srijedom i petkom aktivna je autobusna linija Stari Grad-Split. Pri povratku iz Splita autobus se ukrcava u **trajekt u Drveniku** koji polazi za Sućuraj u [**17:15**](http://www.jadrolinija.hr/docs/default-source/red-plovidbe/2016/632-zima-2016-hr.pdf?sfvrsn=2)sati!

**Subota, 9.travnja**

* Polazak trajekta **iz Splita za Stari Grad** u [**8:30**](http://www.jadrolinija.hr/docs/default-source/red-plovidbe/2016/635-2016-zima-hr.pdf?sfvrsn=2) sati (za Splićanke i Splićane i sve one kojima ovakav dolazak na Šparogijadu odgovara.) Linijskim busom iz trajektne luke u grad Hvar se stiže u 10:50 sati.
* **11:15** sati u dvorani hotela Adriana održat će se sjednica regije Jug
* **12:00** sati u gradskoj loggi i hotelu Palace (udaljenost od hotela Adriana stotinjak metara) LC Hvar organizira **PRVU HUMANITARNU ŠPAROGIJADU**
* Tom će prilikom predsjednik LC Hvar i Guverner Dražen Melčić odvojiti minutu-dvije za obraćanje. Za sve članice i članove **obvezna je značka** na revereu a pri ulazu u Loggiu plaća se **ulaznica** u iznosu od **100 kuna**. Za taj iznos može se dobiti: aperitiv, juha, glavno jelo i kolači - naravno, sve od **šparoga**. Šparoge su hvarske i svježe ubrane, pripremljene od najboljih hvarskih kuhara. Za navedeni iznos dobija se i piće. Od pića pored sokova i vode biti će flaširanih vina najboljih hvarskih vinara i vina donirana od članova LC Hvar. Biti će i ugodnih iznenađenja.
* novčana sredstva koja se Šparogijadom dobiju namijenjena su teško bolesnim i socijalno ugroženim stanovnicima otoka Hvara
* **Povratak** za Split: 16:30 Hvar-Stari Grad (bus) i u 17:30 sati trajekt za Split
* Za one koji ostaju noćiti (i) na nedjelju LC Hvar organizira razgledavanje grada Hvara sa mogućnošću **organiziranja izleta** po otoku: Stari Grad-Vrboska –Jelsa-Svirče -Hvar. Da bi se izlet organizirao, potrebna je prijava od najmanje 30 osoba (cijena busa sa 34 sjedišta je 1250, sa 50 sjedišta 1700 kn). Svi koji bi htjeli biti sudionici izleta neka na e-adresu: **damir.caric@gmail.com** pošalju zahtjev sa napomenom za koliko osoba i to najkasnije do petog travnja.

**Nedjelja, 10.travnja**

* Povratak za Split jutarnjim katamaranom u 09:15 sati ili poslijepodnevnim u 14:30 sati, kako bi se svojom nazočnošću uveličalo slavlje jubilarca - **LC Split**!